stanford-oval/wikipedia huggingface dataset:
U Make Me Wanna
מיקומי שיא

|   ‏‏‏  מצעדים ודירוגים (2004)> מדינה |   ‏‏‏  מצעדים ודירוגים (2004)> מצעד |   ‏‏‏  מצעדים ודירוגים (2004)> מיקום שיא |   ‏‏‏  מצעדים ודירוגים (2004)>  |
| --- | --- | --- | --- |
|  ארצות הברית | בילבורד הוט 100 | 21 |  |
|  ארצות הברית | מצעד שירי ה-R&B\היפ הופ | 8 |  |
|  ארצות הברית | מצעד שירי הראפ | 9 |  |
|  ארצות הברית | מצעד השירים הקצביים | 34 |  |
|  צרפת | SNEP | 55 |  |
Prototype

| --- | --- |

 כללי
 תאריך הוצאה:  9 ביוני 2009
 סוגה:  משחק פעולה-הרפתקאות
 פיתוח:  Radical Entertainment
 הוצאה לאור:  Activision
 ארץ מקור:  קנדה 
 שפות:  אנגלית 
 סדרה:  Prototype 
 דרישות תוכנה
 מנוע משחק:  Titanium 
 מצבי משחק:  משחק וידאו למשתתף יחיד 
 דירוג:  18+
 פלטפורמות:  xbox 360   פלייסטיישן 3   מחשב אישי
 המשחק הבא:  Prototype 2
 www.prototypegame.com
 
Prototype (בתרגום חופשי: אב-טיפוס) הוא משחק מחשב מסוגות פעולה ועולם פתוח המשוחק מנקודת מבט של גוף שלישי. המשחק פותח על ידי Radical Entertainment ומופץ על ידי Activision. המשחק שוחרר בארצות הברית ב-6 ביוני 2009, באוסטרליה ב-10 ביוני 2009 ובאירופה ב-12 ביוני 2009.
המשחק מתרחש ברובע מנהטן בניו יורק שאזרחיה נגועים בווירוס בשם Blacklight שהתפשט ברובע. הנגועים במחלה מתפתחים ליצורים מוטנטים בלתי נשלטים, בעלי רצון להרוג כל צורת חיים אחרת. במרכז המשחק עומדת הדמות הראשית הנקראת אלכס מרסר, שגם הוא נדבק בנגיף, חסר כל זיכרון מעברו אך בעל יכולת לשנות צורה ובעל כוחות חזקים מאוד. במקביל לעלילת המשחק, באפשרותו של השחקן לשוטט ברחבי מנהטן ולבצע משימות שונות, כמו השתלטות על מתקנים צבאיים או על קנים של יצורים נגועים בווירוס.
עלילת המשחק > דמויות

הפרוטוגניסט איתו השחקן משחק הוא ד"ר אלכסנדר ג'יי. "אלכס" מרסר (בדיבובו של ברי פפר), אדם המסוגל לשנות את צורתו וסובל מאיבוד זיכרון הגורם לו לשכוח מי הוא וכיצד הוא קיבל את כוחותיו. בזמן שהוא מנסה לגלות את זהותו ולעצור את התפשטות הווירוס "Blacklight" שמתפשט ברחבי מנהטן, אלכס נתקל בשתי קבוצות עיקריות: חיל הנחתים של ארצות הברית ויחידה צבאית בשם "Blackwatch" שמטרתה להילחם באיומים ביולוגיים. בנוסף אליהם, אלכס מתעמת עם אנשים שנדבקו בווירוס וכן במפלצות שונות שהתפתחו ממנו. האנטגוניסט הראשי במשחק הוא קצין ביחידה Blackwatch בשם רוברט קרוס (מדובב על ידי ג'ף פירס) שנשלח על ידי מפקדיו לחסל את אלכס.
דמויות שונות בעלילה כוללות את דיינה, אחותו של אלכס (בדיבובה של לייק בל), ד"ר בראדלי רג'ינלד (מדובב על ידי פיל למאר) שמסייע לאלכס במהלך המשחק, קרן פרקר (מדובבת על ידי ונסה מרשל), בת זוגו לשעבר של אלכס, ד"ר ריימונד מקמולן (מדובב על ידי פול גיילפויל), ראש תאגיד "Gentek", חברת ביוטכנולוגיה והמדען הראשי בה, הגנרל פיטר רנדל (מדובב על ידי גורדון קלאפ), המפקד של יחידת Blackwatch, סגנון של רנדל, איאן טאגרט (מדובב על ידי ריצ'רד מק'גונגל) ואליזבת גרין (מדובבת על ידי קרי וולגרן) הידועה בכינויה "האמא", אישה שעברה ניסויים על ידי Gentek ונושאת בגופה את הווירוס. השחקן בריאן בלום מדובב את אחד ממפקדי Blackwatch אליו אלכס מתחזה בנקודה מסוימת במשחק. מדבבים נוספים במשחק כוללים את דייב פאנוי, דייב וויטנברג, דייוויד אנדריול, דייוויד לודג' ודיאן הסו.
כוחות ויכולות

הכוח העיקרי של אלכס, הדמות הראשית היא היכולת שלו לשנות את גופו כדי שיתאים לצרכיו. יחד עם יכולת זו יש באפשרותו "לספוג" אנשים וכך למלא את מד החיים, לקבל את צורתם, זיכרונותיהם ויכולותיהם. לאחר שספג אדם הוא יכול לשנות צורה לאדם זה וכך להישאר אנונימי ולא לעורר חשד. כוחו הפיזי של אלכס גדול והוא יכול לבצע פעולות גופניות שונות כמו ריצה מהירה, טיפוס על מבנים, דאייה באוויר ועוד.
אלכס יכול לשנות את ידיו לחמישה כלי נשק קרים כדי לתקוף או כדי להגן על עצמו.
אלכס יכול להשתנות לשם התקפה:
blade - חרב חדה, חרב זו מאפשרת לאלכס לשסע את אויביו.
claws - טפרים דמויי נמר, המאפשרים לו לתקוף במהירות ובחוזקה יחד עם האפשרות של הוצאת דוקרנים מן הרצפה.
hammerfist - אגרופים דמוי פטיש המאפשרים לו למחוץ את אויביו.
whipfist - שוט שצומח לאלכס מהיד המאפשר לו לתפוס אובים מרחוק ולמשוך אותם אליו, בנוסף גם לתקוף מרחוק ולשסע מרחוק וגם לפגוע במטוסים.
musclemass - שרירים המגבירים לאלכס את הכוח שבידיו, מה שמאפשר לו לבצע פעולות ברוטליות וכואבות.
tendrils - שתי ידיים נמתחות שנתפסות בדברים ומושכות אל אלכס את החפצים שמסביב והדברים פוגעים במה שכיוונו, כוח זה דומה לג'לי קשה בצבע אדום ושחור.
אלכס יכול להשתנות לשם הגנה:
shield - אלכס יכול לשנות את ידו השמאלית למגן מפני מתקפות ישירות או בליסטיות.
armor - אלכס יכול לכסות את כל גופו בשריון המקטין נזק שנגרם לו, אך מגביל את תנועותיו מבחינה פיזית ומקטין את יכולתו לבצע פעולות מסוימות.
את השדרוגים והפעולות השונות ניתן להשיג במהלך עלילת המשחק, או לקנות באמצעות נקודות שצוברים במהלך המשחק.
אלכס יכול להשתמש בראיה תרמית על מנת לזהות אויבים נגועים בווירוס המתפשט באזור מנהטן. הוא יכול להשתמש גם ברכבים שונים כגון טנקים ומסוקים, ובנשקים שנפלו מאויבים שהרג, כגון רובים, משגרי טילים ומטולי רימונים. כאשר אלכס שואב מספר מסוים של אנשים ושומר על מד החיים, הוא יכול להגיע למצב שנקרא Critical Mass, ואז יש באפשרותו לשחרר מתקפה חזקה במיוחד.
פיתוח

המשחק הוכרז על ידי חברת Vivendi Games ביחד עם חברת Sierra Entertainment ב-10 באוגוסט 2007. המשחק קיבל אישור ירוק ותוכנן לצאת לקונסולות ה-Xbox 360 והפלייסטיישן 3 בקיץ 2008. במהלך החודשים הבאים, החברה החלה לחשוף יותר פרטים על המשחק ועל היותו המשחק הראשון שתומך בטכנולוגיית הסאונד THX natural 7.1. צוות המדבבים נחשף בפברואר 2008. בחודש אפריל של אותה השנה האתר הרשמי של המשחק נפתח. ב-5 במאי 2008 שחרור המשחק נדחה לשנת 2009.
פיתוח > חוברות קומיקס

ב-15 באפריל 2008, 6 חוברות קומיקס שוחררו תחת DC Comics. עלילת הקומיקס משמשת כפריקוול לאירועי המשחק ומספרת על היווצרות הווירוס וחושפת אור על דמויות שונות ובהן אליזבת גרין.
ביקורות

האתר Metacritic העניק למשחק ציון של 79/100 לגרסאות המחשב והפלייסטיישן 3 ו-78/100 לגרסת ה-Xbox 360.
משחק המשך

בשנת 2012 שוחרר משחק המשך בשם "Prototype 2" העוקב אחר פרוטוגניסט חדש בשם ג'יימס הלר, חייל בצבא ארצות הברית שרוצה לנקום באלכס מרסר (שכעת משמש כאנטגוניסט המשחק) על הרג משפחתו.
הערות שוליים

↑  100807 - Prototype Announcement, web.archive.org, ‏2007-10-18
↑  Sierra | Prototype is the First Video Game to Feature Neural-THX 7.1 Surround, web.archive.org, ‏2008-04-20
↑  Sierra | Prototype to Feature Voice Acting of Hollywood Talent, web.archive.org, ‏2008-04-20
↑  Sierra | Official Prototype Site Opens Up a 'Web of Intrigue', web.archive.org, ‏2008-06-18
↑  Greg Miller, Prototype Delayed, IGN, ‏2008-05-05 (באנגלית)
↑  Sierra | DC Comics to Publish New Series Based on Prototype, web.archive.org, ‏2008-06-18
↑  PROTOTYPE, Metacritic (באנגלית)
↑  Prototype, Metacritic (באנגלית)
↑  Prototype, Metacritic (באנגלית)
| --- | --- |
בקרת זהויות :  BnF: cb165991872 (data)
Swing When You're Winning

Swing When You're Winning הוא האלבום הרביעי של הזמר הבריטי רובי ויליאמס. האלבום יצא לאור ב-19 בנובמבר 2001. האלבום הושפע מפרנק סינטרה, והוא כולל דואטים עם מספר זמרים רב. למרות שמו הדומה, הסגנון המוזיקלי של השירים באלבום שונה מב-Sing When You're Winning.
האלבום הוקלט באולפני חברת התקליטים קפיטול, ויצא תחתה.
האלבום הצליח מאוד מבחינה מסחרית, והגיע למעמד פלטינה×7 בבריטניה.
רקע

על פי ויליאמס, פרנק סינטרה היה ההשפעה המרכזית על האלבום. הוא אמר: ”בזכות האלבום הזה, אנו מביאים את המוזיקה שלו לקהל מאזינים חדש לגמרי.”
במהלך העבודה על האלבום, נפגש ויליאמס עם רבים מהאנשים שעבדו עם סינטרה, מפגשים שאורגנו בשיתוף עם המפיק אל שמיט. שמיט אמר: ”אפשר לשמוע את השמחה שבקולו, ולראות שיש לו הבנה אמיתית וכבוד למקור.”
גאי צ'יימברס, שהיה שותף בהכנת האלבום, אמר שבכל ארבע השנים בהן הוא עובד עם ויליאמס, הוא מעולם לא שמע אותו שר טוב כל כך, או נהנה כל כך מהקלטה באולפן.
סינגלים > Somethin' Stupid

Somethin' Stupid הוא הסינגל הראשון מהאלבום. השיר הוא גרסת כיסוי לשירם של ננסי סינטרה ופרנק סינטרה. את השיר שר רובי ויליאמס יחד עם השחקנית, הזמרת והדוגמנית ניקול קידמן. השיר הגיע למקום הראשון במצעד הסינגלים הבריטי, והיה לחמישי של ויליאמס שהגיע לפסגת המצעד. השיר הגיע למקום הראשון גם בשתי מדינות נוספות, ולעשרת הגדולים ב-12 אחרות. השיר מכר כמאה אלף עותקים בשבוע הראשון ליציאתו בבריטניה, וכ-360 אלף סך הכל.
הסינגל השני מהאלבום היה סינגל איי סייד כפול בשם "Mr. Bojangles/I Will Talk and Hollywood Will Listen". השיר יצא כסינגל רק במרכז ובמזרח אירופה. בנוסף, השיר לא הגיע לארבעים הגדולים באף מדינה.
לאלבום לא יצאו סינגלים נוספים, אך "Mack The Knife" יצא לתחנות הרדיו במקסיקו.
הצלחת האלבום

Swing When You're Winning הוא האלבום הרביעי (לא כולל The Ego Has Landed) של ויליאמס. אלבומו הקודם, Sing When You're Winning הצליח מאוד ביחס לקודמיו, אך Swing When You're Winning הצליח אף יותר ממנו.
במצעד הסינגלים הבריטי, נכנס האלבום היישר אל המקום הראשון, ושהה בו במשך שישה שבועות רצופים. האלבום הגיע למקום הראשון בעוד שבע מדינות בעולם, ולעשרת הגדולים בארבע מדינות נוספות. בבריטניה, הגיע האלבום למעמד פלטינה×7, עם מכירות של כשני מיליון עותקים, ובמדינות אחרות הגיע למעמד פלטינה מדרגות שונות בעשר מדינות, ואף למעמד זהב בארבע מדינות נוספות.
האלבום נשאר 57 שבועות במצעד הסינגלים הבריטי, ו-83 שבועות במצעד הגרמני, שם הגיע למעמד פלטינה×5, והיה לשיר הרביעי הנמכר ביותר בשנים 2000-2009.
|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 1 |
|  אוסטרליה | מצעד האלבומים האוסטרלי | 3 |
|  אירופה | מצעד האלבומים האירופאי | 1 |
|  אירלנד | מצעד האלבומים האירי | 1 |
|  גרמניה | GfK – טופ 100 | 1 |
|  הולנד | מצעד 100 האלבומים ההולנדיים | - |
|  הממלכה המאוחדת | מצעד האלבומים הבריטי | 1 |
|  ניו זילנד | המצעד הניו זילנדי הרשמי | 1 |
|  צרפת | SNEP | 21 |
|  קנדה | מצעד האלבומים הקנדי | - |
|  שוודיה | סוורייטופליסטן | 4 |
|  שווייץ | המצעד השווייצרי | 1 |
ביקורות

הביקורות לאלבום היו מעורבות.
באתר Allmusic נכתב:
ויליאמס וגאי צ'יימברס זהירים ביותר עם המוצר שלהם, אז זה לא מפתיע שהאלבום מכיל אין-ספור נגיעות מוזיקליות נוספות: בתמונת האלבום ויליאמס נח באולפן ההקלטות; החוזה שלו עם EMI אפשר הוספת סמל חברת התקליטים קפיטול לתמונה, ואף חלק מהשירים הוקלטו באולפני קפיטול.
באתר סלנט מגזין נכתב "Swing לוכד באותנטיות את הקסם שבפגישות ההקלטה הקלאסיות הללו. ויליאמס נפגש עם רשימה ארוכה של מבצעים אורחים,
וביניהם, כאלו שעבדו יחד עם פרנק סינטרה."
הביקורת שנכתב באתר ה-BBC היא שלילית בעיקרה. כותב המאמר, מייק דיבר כתב: "ויליאמס משחק דמות שנעליה לא תמיד מתאימות לה. לעיתים זה נסבל, אבל לרוב, נשכח. Swing... הוא לא אסון נוראי; לכל שיר יש רמה מסוימת של איכות, אבל אין דבר המפתה את המאזין".
בביקורת שניתנה לאלבום במגזין ה-NME, ניתנו לו חמש נקודות מתוך עשר. כותבת הביקורת כתבה כי יש באלבום משהו טיפשי (בהתאם לאחד משיריו "Somethin' stupid"), וכי הוא נעשה באופן מכוון רדוד ושטחי.
רשימת רצועות

| מס' | שם | כותב(ים) | משך |
| --- | --- | --- | --- |
| 1. | Mr. Bojangles/I Will Talk and Hollywood Will Listen  | גאי צ'יימברס, רובי ויליאמס | 3:17 |
| 2. | Mack the Knife  | Marc Blitzstein, Bertolt Brecht, Kurt Weill | 3:18 |
| 3. | Somethin' Stupid (עם ניקול קידמן)   | Carson Parks | 2:50 |
| 4. | Do Nothin' Till You Hear from Me  | דיוק אלינגטון, Bob Russell | 2:58 |
| 5. | It Was a Very Good Year (עם פרנק סינטרה)   | Ervin Drake | 4:28 |
| 6. | Straighten Up and Fly Right  | Nat King Cole, Irving Mills | 2:36 |
| 7. | Well, Did You Evah! (עם ג'ון לוביטס)   | Cole Porter | 3:50 |
| 8. | Mr. Bojangles  | Jerry Jeff Walker | 3:17 |
| 9. | One for My Baby  | Harold Arlen, Johnny Mercer | 4:17 |
| 10. | Things (עם ג'יין הורוקס)   | בובי דארין | 3:22 |
| 11. | Ain't That a Kick in the Head?  | Sammy Cahn, Jimmy Van Heusen | 2:27 |
| 12. | They Can't Take That Away from Me (עם Rupert Everett)   | George Gershwin, Ira Gershwin | 3:07 |
| 13. | Have You Met Miss Jones?  | Richard Rodgers, Lorenz Hart | 2:34 |
| 14. | Me and My Shadow (עם Jonathan Wilkes)   | Dave Dreyer, Al Jolson, Billy Rose | 3:16 |
| 15. | Beyond the Sea  | Jack Lawrence, Charles Trenet | 4:32 |
| 16. | Outtakes (hidden track)   |   | 2:51 |
הערות שוליים

↑  CHART ARCHIVE, באתר חברת המצעדים הרשמית, 1 בדצמבר 2001
↑  מידע על Swing When You're Winning, באתר המצעד האוסטרי, ארכיון
↑  מידע על Swing When You're Winning, באתר המצעד הגרמני
↑  מידע על Swing When You're Winning, באתר המצעד של ניו זילנד
↑  מידע על Swing When You're Winning, באתר המצעד הצרפתי, ארכיון
↑  מידע על Swing When You're Winning, באתר המצעד השוודי
↑  John Bush, ‏Swing When You're Winning, באתר Allmusic
↑  Sal Cinquemani, ‏Robbie Williams - Swing When You're Winning, באתר סלנט מגזין, 21 בינואר 2002
↑  Mike Diver, ‏Robbie Williams Swing When You're Winning Review, באתר ה-BBC, ‏16 באוקטובר 2009
↑  Victoria Segal, ‏Robbie Williams : Swing When You're Winning, באתר ה-NME, ‏20 בנובמבר 2001
| --- | --- |
בקרת זהויות :  MusicBrainz release group: 5bd8ceba-c587-311a-b129-10517e6c0281
Flying on My Own

| --- | --- |

 סינגל שיווקי בביצוע סלין דיון
 מתוך האלבום Courage
 יצא לאור:  9 ביוני 2019 (גרסת לייב)   28 ביוני 2019 (גרסת האלבום)
 פורמט:  הזרמת מוזיקה • הורדה דיגיטלית
 תאריך הקלטה:  יוני ודצמבר 2019
 סוגה:  EDM
 שפה:  אנגלית
 אורך:  3:32 (גרסת האלבום)   3:58 (גרסת לייב)
 חברת תקליטים:  קולומביה
 כתיבה:  כותבים שונים
 הפקה:  אלופסון, היבריד, אגלי בייביז
Flying on My Own (בעברית: עפה לבד) הוא סינגל שיווקי שהוקלט על ידי הזמרת-יוצרת הקנדית סלין דיון, מתוך אלבומה ה-11 בשפה האנגלית, Courage. השיר יצא לאור ב-9 ביוני 2019, על ידי חברת התקליטים קולומביה רקורדס. גרסת האלבום יצאה לאור ב-28 ביוני 2019.
השיר הגיע למקום הראשון במצעד השירים שבקוויבק.
רקע וכתיבה

השיר נכתב על ידי יורגן אלופסון, ליז רודריגס ואנטון "היבריד" מורטנסון והופק על ידי אלופסון, היבריד ואגלי בייביז. ב-19 בדצמבר 2017, פרסמה דיון תמונה עם המפיק המוזיקלי יורגן אלופסון בה השניים נכחו בפאלמס קזינו, תוך שהוסיפה את הכיתוב "כיף גדול, מכינים מוזיקה יפה".
"Flying on My Own" זכה לביקורות חיוביות. מייק ווס מ-Idolator תיאר את השיר כשיר פופ מעולה. הוא הוסיף ואמר כי צאתו של האלבום Courage קרובה מתמיד.
וידאו קליפ

הווידאו קליפ המלא שיצא עבור השיר הוא מעין הופעה, אשר קיימה סלין דיון במהלך סיבוב ההופעות שלה, אשר התקיים בלאס וגאס. ההופעה עלתה לערוץ היוטיוב של דיון ב-9 ביוני 2019, בסמוך לצאתו של השיר כסינגל שיווקי. ההופעה זכתה להצלחה כאשר מונה הצפיות שלה עומד על כ-2.5 מיליון צפיות.
האודיו הרשמי של השיר עלה ליוטיוב כמה ימים לאחר מכן, והצליח לצבור כמעט שני מיליון צפיות גם כן.
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס קלאב | 7 |  |
|  ארצות הברית | מצעד שירי הפופ הדיגיטליים | 23 |  |
|  הממלכה המאוחדת | מצעד הסינגלים הבריטי | - |  |
|  הממלכה המאוחדת | מצעד השירים הדיגיטליים | 99 |  |
|  סקוטלנד | מצעד הסינגלים הסקוטי | 90 |  |
|  פלנדריה | אולטראטופ 50 | 28 |  |
|  צרפת | SNEP | 8 |  |
|  קוויבק | ADISQ | 1 |  |
|  קנדה | קנדה הוט 100 | - |  |
|  קנדה | מצעד השירים הדיגיטליים | 9 |  |
היסטוריית יציאות לאור

| מדינה | תאריך יציאה | פורמט | גרסה | חברת תקליטים | מקור |
| --- | --- | --- | --- | --- | --- |
| עולם | 9 ביוני 2019 | הזרמת מוזיקה • הורדה דיגיטלית | בהופעה חיה מלאס וגאס | קולומביה |  |
| עולם | 28 ביוני 2019 | הזרמת מוזיקה • הורדה דיגיטלית | גרסה סטודיו | קולומביה |  |
| עולם | 28 ביוני 2019 | הזרמת מוזיקה • הורדה דיגיטלית | רמיקס מאת דייב אוודי | קולומביה |  |
OnePlus

| --- | --- |

 נתונים כלליים
 סוג:  חברה פרטית
 מייסדים:  פיט לאו
 תקופת הפעילות:  2013–הווה (כ־11 שנים)
 חברת אם:  Guangdong Oujia Holdings Co., Ltd. 
 מיקום המטה:  הרפובליקה העממית של סין שנג'ן, סין
 ענפי תעשייה:  אלקטרוניקה
 מוצרים עיקריים:  OnePlus One, OnePlus 7T Pro, OnePlus 7T, OnePlus 7 Pro, OnePlus 8, OnePlus 8 Pro, OnePlus נורד, OnePlus 8T, OnePlus 9, OnePlus 7, OnePlus 6, OnePlus X, OnePlus Two, OnePlus 6T, OnePlus 3, OnePlus 5, OnePlus 3T, OnePlus 5T, OnePlus 10 פרו 
 הכנסות:  1.4 מיליארד דולר (2017)
 עובדים:  2,700 (נכון ל־2019) 
  
 oneplus.net
 
OnePlus (בעברית: ואן פלוס) היא יצרנית של טלפונים חכמים מסין. החברה נוסדה ב-17 בדצמבר 2013. בסיסיה של החברה נמצאים בשנג'ן והונג קונג.
מטרתה העיקרית של החברה היא לשווק טלפונים חכמים שיאזנו את האיכות הגבוהה עם מחיר נמוך יותר מאשר טלפונים אחרים בשוק.
היסטוריה

החברה נוסדה ב-17 בדצמבר 2013, על ידי סגן המנהל לשעבר של חברת אופו, פיט לאו וקארל פיי.
טלפונים חכמים > OnePlus One

מכשיר הטלפון החכם הראשון של החברה. המכשיר ידוע בהיותו זול מאוד ביחס לתמורתו. לדברי החברה, מחיר נמוך זה מתאפשר הודות לשלושה גורמים: חיסכון בעלויות שיווק (שיווק אינטרנטי בלבד), חיסכון בערוצי הפצה, והחשוב ביותר, הרצון לבנות מוניטין בשנתיים הראשונות, ולכן למכור ללא רווח. מפרט המכשיר: 3GB זיכרון RAM, מעבד קוואלקום סנאפדרגון 801, מסך 5.5 inch ברזולוציה 1080p, מצלמה 13Mp, סוללה 3100mAh.
טלפונים חכמים > OnePlus X

מכשיר היצא במקביל ל OnePlus Two הגיע בעיצוב חדשני מזכוכית, אך בעל מפרט כשל המכשיר הראשון. עם מסך AMOLED בגודל 5 inch ברזולוציה של 1080p, מכשיר זה מהווה אפשרות קניה זולה יותר.
טלפונים חכמים > OnePlus Two

מכשיר הדגל של החברה לשנת 2015. גם מכשיר זה היה ידוע במחיר זול ותמורה גבוהה. מפרט המכשיר: 4GB זיכרון RAM מעבד קוואלקום סנאפדרגון 810, מסך 5.5 inch ברזולוציה 1080p, מצלמה 13Mp, סוללה 3300mAh.
טלפונים חכמים > OnePlus 3

הוכרז ב 18 מאי 2016, מכשיר הדגל לשנת 2016. מפרט המכשיר: 6GB זיכרון RAM מעבד קוואלקום סנאפדרגון 820, עם מסך AMOLED 5.5 inch ברזולוציה 1080p, מצלמה 16 מגה פיקסל, סוללה 3000mAh. המכשיר מצויד בטכנולוגיית הטענה מהירה בשם Dash Charge, וכל הדגמים שיצאו בשנים הבאות (נכון ל-2018) צוידו בה.
טלפונים חכמים > OnePlus 3T

הושק בנובמבר 2016. מבחינה חיצונית המכשיר זהה לקודמו, אך המפרט שודרג לזיכרון RAM של 6GB, מעבד קוואלקום סנאפדרגון 821, מצלמה קדמית משודרגת עם רזולוציה של 16 מגה פיקסל וסוללה מוגדלת בנפח 3400mAh.
טלפונים חכמים > OnePlus 5

הושק ביוני 2017, מכשיר הדגל לשנת 2017. מבחינה חיצונית המכשיר קיבל עיצוב חדש המזכיר במעט את הoppo R11, המפרט שודרג לזיכרון RAM של 8GB, מעבד קוואלקום סנאפדרגון 835, מצלמה קדמית כפולה משודרגת עם רזולוציה של 16 מגה פיקסל ומפתח צמצם f/1.7 + מצלמה ברזולוציה של 20 מגה פיקסל עם מפתח צמצם של f/2.6 וסוללה בנפח 3300mAh.
טלפונים חכמים > OnePlus 5T

הושק בנובמבר 2017, מבחינת חומרה זהה לקודמו, אך חלו שינויים במסך, במצלמה ובתוכנה. המסך השתדרג למסך גדול יותר בגודל 6 אינץ' ביחס 18:9 ומסוג Optic AMOLED. בנוסף החברה הוסיפה תכונת "Face Unlock" המאפשרת לפתוח את המכשיר בעזרת זיהוי הפנים. המצלמה השתדרגה לתצורת עדשה כפולה עם חיישני 16 + 20 מגה פיקסל במפתחי צמצם של f/1.7 וחיישן טביעת אצבע עבר לצד האחורי של המכשיר נפח סוללה 3300
טלפונים חכמים > OnePlus 6

הושק במאי 2018, חלו שינויים רציניים בחומרה ובמסך. החומרה השתדרגה וכעת מופיע במכשיר מעבד של חברת קוואלקום מסוג סנאפדרגון 845 והמסך עבר לתצורה מחודשת המכילה מגרעת בראש המסך ושוליים מצומצמים יותר. המצלמה נותרה ללא שינוי מהדגם הקודם. המכשיר עמיד כעת בפני השפרצות קלות של מים. הסוללה במכשיר זהה לזאת של הדגם הקודם, בקיבולת 3,300mAh.
טלפונים חכמים > OnePlus 6T

הושק בנובמבר 2018, מבחינת חומרה זהה לקודמו, חלו שיינוים קלים במסך, בסוללה ובמחבר האוזניות. בגיזרת המסך היה שינוי קל כאשר המגרעת קטנה והפכה למגרעת בצורת טיפה והיא מכילה רק את המצלמה הקדמית, ורמקול האפרכסת עבר לצד המכשיר. בסוללה חלו שינויים קלים כאשר גדלה לסוללה בקיבולת 3,700 mAh. בדגם זה החברה החליטה להוריד את מחבר האוזניות.
טלפונים חכמים > OnePlus 8

הושק באפריל 2020. מפרט טכני: מסך קמור בגודל 6.55 אינץ’ וקצב רענון של 90Hz, המעבד המתקדם ביותר לשנת 2020, סנאפדרגון 865, זיכרון עבודה של 8 או 12 גיגה-בייט, עמידות במים ואבק בתקן ip68. המכשיר הראשון שואן פלוס (OnePlus) מציעה עם עמידות בתקן רשמי. מערך צילום משולש, וטעינה מהירה עד 30 וואט.
טלפונים חכמים > OnePlus 8 pro

הושק באפריל 2020. מפרט טכני: מסך קמור בגודל 6.78 אינץ’ ברזולוציה 1,440 3,168X, וקצב רענון של 120Hz עם סנאפדרגון 865, זיכרון עבודה של 8 או 12 גיגה-בייט, שטח אחסון של 128 או 256 גיגה-בייט מערך צילום מרובע.
חסין למים IP68 עם תמיכה בטעינה אלחוטית, וטעינה מהירה עד 30 וואט.
מכשיר זה יחסית יקר ביחס למוטו של החברה למחירים זולים. אך הוא מגיע עם פיצ'רים מתקדמים מאוד כגון טעינה אלחוטית, חסינות למים ואבק.
טלפונים חכמים > onePlus 8t

הושק באוקטובר 2020. מפרט טכני: מסך שטוח בגודל 6.55 אינץ' ברזולוציה 1080x2400, וקצב רענון של 120Hz עם סנאפדרגון 865, זיכרון עבודה של 8 או 12 גיגה-בייט, שטח אחסון של 128 או 256 גיגה-בייט מערך צילום מרובע.
תומך מידית באנדרואיד 11 ללא תמיכה בטעינה אלחוטית, וטעינה מהירה עד 65 וואט כלול בקופסה.
מערכות הפעלה > OxygenOS

גרסה של אנדרואיד המותאמת למכשירי OnePlus מבית החברה, גרסה זו נקייה כמעט כמו במכשירים מבית גוגל.
בעלת עדכוני OTA שוטפים.
מערכות הפעלה > HydrogenOS

גרסה של אנדרואיד המותאמת למכשירי OnePlus מבית החברה, גרסה זו כמו OxygenOS אך מותאמת לקהל הסיני.
בעלת עדכוני OTA שוטפים.
הערות שוליים

↑  סקירה מלאה ומפרט טכני וואן פלוס 8 פרו
חלק אחורי של מכשיר Oneplus 3
TV Azteca

| --- | --- |

 נתונים כלליים
 סוג:  אמצעי תקשורת
 בורסה:  הבורסה במקסיקו (15 באוגוסט 1997–AZTECA)  הבורסה של מדריד (XTZA) 
 מייסדים:  ריקרדו סלינס פלייגו 
 תקופת הפעילות:  1993 (רְכִישָׁה) – הווה
 חברות בנות:  Azteca Deportes 
 מיקום המטה:  מקסיקו סיטי 
 ענפי תעשייה:  תקשורת המונים, טלוויזיה 
  
 www.tvazteca.com
 
טלוויזיה אצטקית (בספרדית: TV Azteca) היא חברת המדיה השנייה בגודלה במקסיקו ובספרדית. החברה נוסדה בשנת 1993 על ידי ריקרדו סלינס פלייגו, כאשר קנה את Imevisión מהממשלה.
מדובר בתאגיד המחזיק באולפני הקלטות, ומפיק תוכנית מציאות, שעשועון (הוא מפיק את הגרסה המקסיקנית של כלוב הזהב) ותוכנית אירוח. בעבר הפיק טלנובלות (לדוגמה: מלאך עז) עד 2017, כשהפסיק להפיק אותן. התאגיד משדר גם תחרויות אגרוף והיאבקות, ובעיקר משחקי כדורגל בערוץ הספורט שלו Azteca 7.
המתחרה העיקרית של החברה היא חברת טלוויסה.
טלוויזיה אצטקית נסחרת בבורסה המקסיקנית ובבורסת מדריד (לטיבקס) ובעבר בוול סטריט.
הערות שוליים

↑  "TV Azteca, Mexico's Second-Largest Mass Media Company, Replatforms on Brightspot". Perfect Sense (באנגלית). 2019-08-26. נבדק ב-2020-04-18.
| --- | --- |
בקרת זהויות :  LCCN: no99090845  VIAF: 138699548   WorldCat (עם VIAF): 138699548
Promises

"Promises" (בעברית: "הבטחות") הוא סינגל של המוזיקאים הבריטים, קלווין האריס וסם סמית'. השיר נכתב על ידי קלווין האריס, סם סמית' וג'סי רייז, והופק על ידי קלווין האריס. הסינגל יצא, על ידי חברות התקליטים קולומביה רקורדס וסוני מיוזיק אנטרטיינמנט, ב-17 באוגוסט 2018. השיר מופיע באלבום האולפן השלישי של סם סמית', Love Goes‏.
נכון לדצמבר 2022, השיר הושמע למעלה מ-918 מיליון פעמים בספוטיפיי.
וידאו קליפ

הווידאו קליפ הלירי של השיר, הועלה לערוץ היוטיוב של קלווין האריס ב-17 באוגוסט 2018. נכון לדצמבר 2022, הווידאו קליפ הלירי נצפה למעלה מ-285 מיליון פעמים.
הווידאו קליפ של השיר, בבימויה של אמיל נאוה, הועלה לערוץ היוטיוב של קלווין האריס ב-4 בספטמבר 2018. נכון לדצמבר 2022, הווידאו קליפ נצפה למעלה מ-215 מיליון פעמים.